ซาราห์ เริ่ดลวงโลก

***ซาราห์ เริ่ดลวงโลก*** (; ) เป็นละครโทรทัศน์เกาหลีใต้แนวรหัสคดี ระทึกขวัญ ออกอากาศใน ค.ศ. 2026 เขียนบทโดย ชู ซ็อง-ย็อน และกำกับการแสดงโดย คิม จิน-มิน บทประพันธ์มุ่งเน้นไปที่ซาราห์ คิม (รับบทโดย ชิน ฮเย-ซ็อน) หญิงผู้สร้างตัวตนจอมปลอมขึ้นในฐานะผู้บริหารแบรนด์สินค้าหรูแห่งชนชั้นสูง และการสืบสวนคดีฆาตกรรมอันเป็นปริศนาของเธอ ซึ่งดำเนินการโดยนักสืบพัก มู-กย็อง (รับบทโดย อี จุน-ฮย็อก) ละครเรื่องนี้เผยแพร่ทางแพลตฟอร์มเน็ตฟลิกซ์เมื่อวันที่ 13 กุมภาพันธ์ ค.ศ. 2026

## เรื่องย่อ
ซาราห์ คิม (ชิน ฮเย-ซ็อน) หญิงผู้สร้างตัวตนจอมปลอมขึ้นบนพื้นฐานแห่งความมั่งคั่งและสถานะทางสังคม ชีวิตของเธอตกอยู่ในความสับสนวุ่นวาย เมื่อมีการพบศพซึ่งเชื่อว่าเป็นร่างของเธออยู่ในท่อระบายน้ำใต้ย่านหรูของกรุงโซล นักสืบ พัก มู-กย็อง (อี จุน-ฮย็อก) เข้าทำการสืบสวนคดีดังกล่าว และพบว่าซาราห์ไม่มีประวัติส่วนบุคคลที่ชัดเจน ส่งผลให้เขาค้นพบความไม่สอดคล้องกันในภูมิหลังของเธอ ตลอดจนหลักฐานที่บ่งชี้ว่าเธอเคยดำรงชีวิตภายใต้ตัวตนหลายชื่อ เมื่อการสืบสวนดำเนินไปชีวิตที่ซาราห์สร้างขึ้นอย่างประณีตเริ่มพังทลาย เผยให้เห็นผลลัพธ์ของการหลอกลวงอันยาวนาน พร้อมทั้งตั้งคำถามถึงความหมายของอัตลักษณ์ ความจริงและการสร้างตัวตนขึ้นใหม่

## นักแสดง
### นักแสดงนำ
* ชิน ฮเย-ซ็อน รับบทเป็น ซาราห์ คิม / มก กา-ฮี / ดู-อา / คิม อึน-แจ
# ซาราห์ คิม, หัวหน้าภูมิภาคของบริษัทบูดัวร์ ผู้ตกเป็นเหยื่อในคดีฆาตกรรม
# มก กา-ฮี, พนักงานขายประจำห้างสรรพสินค้าซัมวอล
# ดู-อา / คิม อึน-แจ, พนักงานต้อนรับในบาร์ ผู้ยินยอมบริจาคไตเพื่อแลกกับเงินจำนวน 500 ล้านวอน
* อี จุน-ฮย็อก รับบทเป็น พัก มู-กย็อง, หัวหน้าชุดหน่วยอาชญากรรมร้ายแรงแห่งสำนักงานตำรวจนครบาลโซล ผู้รับผิดชอบการสืบสวนคดีฆาตกรรมของซาราห์ คิม

### นักแสดงสมทบ
* พัก โบ-คย็อง รับบทเป็น ช็อง ยอ-จิน ซีอีโอของบริษัทน็อกซ์ ซึ่งเป็นเพื่อนกับซาร่าห์
* ชิน ฮย็อน-ซึง รับบทเป็น ฮย็อน แจ-ฮย็อน นักสืบมือใหม่ประจำหน่วยอาชญากรรมรุนแรง กรมตำรวจนครบาลโซล
* ช็อง ดา-บิน รับบทเป็น อู ฮโย-อึน อดีตพนักงานขายที่ซาร่าห์ทาบทามจนได้มาเป็นพนักงานดูแลแถวในห้างสรรพสินค้า
* ยุน กา-อี รับบทเป็น ยัง ดา-ฮเย เพื่อนของฮโย-อึน
* คิม แจ-ว็อน รับบทเป็น คัง จี-ฮว็อน หนุ่มที่ตกหลุมรักอึนแจและเลขานุส่วนตัวของแชอู
* ช็อง จิน-ย็อง รับบทเป็น ฮง ซ็อง-ซิน นักธุรกิจปล่อยเงินกู้ที่ป่วยเป็นโรคไตวาย
* แพ จง-อ๊ก รับบทเป็น ชเว แช-อู ประธานกรรมการบริหารห้างสรรพสินค้าซัมวอล
* อี ยี-ดัม รับบทเป็น คิม มี-ช็อง
* คิม ย็อง-จี รับบทเป็น ชิน โซ-อุย นักแสดงหญิง
* อิน กี-ฮง รับบทเป็น มิน บย็อง-คว็าน
* อี มี-โด รับบทเป็น ย็อง-อา (ปรากฏตัวพิเศษ)
* กง ช็อง-ฮวาน รับบทเป็น ดง-ริม นักธุรกิจ
* คิม จง-แท รับบทเป็น หัวหน้าแผนกของสำนักงานตำรวจนครบาลโซล
* ยุน แท-อิน รับบทเป็น เจ้าหน้าที่ตำรวจคิม จากหน่วยปราบปรามอาชญากรรมรุนแรงที่ 1 สำนักงานตำรวจนครบาลโซล
* โช ดา-ฮี รับบทเป็น สารวัตรอี จากหน่วยปราบปรามอาชญากรรมรุนแรง สำนักงานตำรวจนครบาลโซล
* อี ฮวา-ช็อง รับบทเป็น หัวหน้าทีมหน่วยปราบปรามอาชญากรรมทางการเงิน สำนักงานตำรวจนครบาลโซล
* คิม แท-ฮุน รับบทเป็น หัวหน้าทีมหน่วยปราบปรามอาชญากรรมทางไซเบอร์ สำนักงานตำรวจนครบาลโซล
* อี จู-ย็อน รับบทเป็น เจมมา, พนักงานต้อนรับในบาร์และอินฟลูเอนเซอร์
* จอน ซู-จี รับบทเป็น คิม ฮง-มี
* อี อึน-จู รับบทเป็น ผู้จัดการห้างสรรพสินค้าซัมวอล
* ซอ เยฮวา รับบทเป็น ซ็อน-ช็อง พนักงานขายที่ห้างสรรพสินค้าซัมวอล
* ซ็อน ซู-อา รับบทเป็น ผู้จัดการร้านบูดัวร์

## การผลิต
### การพัฒนา
ละครเรื่องนี้ผลิตโดยบริษัทเอสแอลแอล เขียนบทโดยชู ซ็อง-ย็อน และกำกับการแสดงโดยคิม จิน-มิน มีโครงสร้างเป็นละครแนวสืบสวนระทึกขวัญจำนวน 8 ตอน เน็ตฟลิกซ์เริ่มกระบวนการผลิตในเดือนมกราคม ค.ศ. 2025 โดยมีจู ซ็อง-ริม รับหน้าที่ผู้กำกับภาพ นัม นา-ย็อง เป็นผู้ลำดับภาพ และโจ ซัง-กย็อง เป็นผู้อำนวยการฝ่ายออกแบบเครื่องแต่งกาย

### การคัดเลือกนักแสดง
ใน ค.ศ. 2024 ชิน ฮเย-ซ็อน และอี จุน-ฮย็อก ได้รับการคัดเลือกให้แสดงนำ และยืนยันการเข้าร่วมแสดงอย่างเป็นทางการใน ค.ศ. 2025 นับเป็นครั้งแรกที่ทั้งสองได้ร่วมงานกันอีกครั้งนับตั้งแต่ละครแนวอาชญากรรมระทึกขวัญเรื่อง *สเตรนเจอร์* เมื่อ ค.ศ. 2017 ภายหลังการยืนยันของทั้งสองนักแสดงแล้ว คิม แจ-ว็อน, ช็อง ดา-บิน และชิน ฮย็อน-ซึง ได้เข้าร่วมทีมนักแสดงเพิ่มเติม

### การเผยแพร่
แพลตฟอร์มเน็ตฟลิกซ์ยืนยันอย่างเป็นทางการว่า *The Art of Sarah* (*ซาราห์ เริ่ดลวงโลก*) มีกำหนดเผยแพร่ในวันที่ 13 กุมภาพันธ์ ค.ศ. 2026 พร้อมกันนี้ได้เปิดเผยใบปิดประชาสัมพันธ์และตัวอย่างละครอย่างเป็นทางการ ใบปิดดังกล่าวถ่ายทอดภาพสถานที่เกิดเหตุอาชญากรรมอันหม่นหมอง โดยมีกระเป๋าถือหรูบดบังใบหน้าของเหยื่อ สื่อถึงประเด็นสำคัญของเรื่องว่าด้วยความหลงใหลในภาพลักษณ์และอัตลักษณ์ที่ถูกปกปิด

## อ้างอิง

## แหล่งข้อมูลอื่น
* 
* 
* 
* 

หมวดหมู่:ละครโทรทัศน์เกาหลีใต้ในปี พ.ศ. 2569
หมวดหมู่:รายการโทรทัศน์ภาษาเกาหลี
หมวดหมู่:ละครโทรทัศน์ของเน็ตฟลิกซ์
หมวดหมู่:ละครโทรทัศน์แนวรหัสคดีเกาหลีใต้
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ
หมวดหมู่:ละครโทรทัศน์แนวระทึกขวัญเกาหลีใต้
หมวดหมู่:ละครโทรทัศน์โดยเอสแอลแอล